CELEX: 32010D0684
Language: mt
Date: 2010-11-10 00:00:00
Title: 2010/684/UE: Deċiżjoni tal-Kummissjoni tal- 10 ta’ Novembru 2010 li temenda Parti 1 tal-Anness E tad-Direttiva tal-Kunsill 92/65/KEE dwar il-mudell taċ-ċertifikat tas-saħħa għall-annimali minn azjendi (notifikata bid-dokument numru C(2010) 7640)  Test b’relevanza għaż-ŻEE

11.11.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 293/62
               
            DEĊIŻJONI TAL-KUMMISSJONI
      tal-10 ta’ Novembru 2010
      li temenda Parti 1 tal-Anness E tad-Direttiva tal-Kunsill 92/65/KEE dwar il-mudell taċ-ċertifikat tas-saħħa għall-annimali minn azjendi
      (notifikata bid-dokument numru C(2010) 7640)
      (Test b’relevanza għaż-ŻEE)
      (2010/684/UE)
      IL-KUMMISSJONI EWROPEA
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 92/65/KEE tat-13 ta’ Lulju 1992 li tippreskrivi l-kondizzjonijiet dwar is-saħħa tal-annimali li jirregolaw il-kummerċ u l-importazzjoni fil-Komunità ta’ annimali, semen, ova u embrijuni, li mhumiex soġġetti għall-kondizzjonijiet dwar is-saħħa tal-annimali preskritti f’regoli speċifiċi tal-Komunità msemmija fl-Anness A(I) tad-Direttiva 90/425/KEE (1), u b’mod partikolari l-ewwel paragrafu tal-Artikolu 22 tagħha,
      Billi:
      
                  (1)
               
               
                  L-Artikolu 10 tad-Direttiva 92/65/KEE jistabbilixxi l-ħtiġijiet dwar is-saħħa tal-annimali li jirregolaw il-kummerċ ta’ klieb, qtates u inmsa.
               
            
                  (2)
               
               
                  Il-Parti 1 tal-Anness E tad-Direttiva 92/65/KEE tfassal il-mudell taċ-ċertifikat tas-saħħa għall-kummerċ ta’ annimali minn azjendi, inklużi l-klieb, il-qtates u l-inmsa.
               
            
                  (3)
               
               
                  Ir-Regolament (KE) Nru 998/2003 tal-Parlament Ewropew u tal-Kunsill (2) jistabbilixxi r-rekwiżiti tas-saħħa tal-annimali li japplikaw għall-moviment mhux kummerċjali tal-annimali domestiċi u r-regoli li japplikaw għall-kontrolli fuq moviment ta’ dan it-tip. Japplika għall-movimenti bejn l-Istati Membri jew minn pajjiżi terzi ta’ annimali domestiċi tal-ispeċi elenkati fl-Anness I tiegħu. Il-klieb, il-qtates u l-inmsa huma elenkati fil-Partijiet A u B ta’ dan l-Anness.
               
            
                  (4)
               
               
                  Ir-rekwiżiti stipulati fir-Regolament (KE) Nru 998/2003 ivarjaw skont jekk l-annimali domestiċi jiġux imċaqalqa minn Stat Membru għal ieħor jew minn pajjiżi terzi lejn l-Istati Membri. Barra minn hekk, ikomplu differenzi fir-rekwiżiti għall-movimenti minn pajjiżi terzi, bejn il-pajjiżi terzi elenkati fit-Taqsima 2 tal-Parti B tal-Anness II ta’ dan ir-Regolament u dawk il-pajjiżi terzi li huma elenkati fil-Parti C ta’ dan l-Anness.
               
            
                  (5)
               
               
                  Biex ikun evitat li movimenti kummerċjali jintwerew bil-qerq bħala movimenti mhux kummerċjali ta’ annimali domestiċi fi ħdan it-tifsira tar-Regolament (KE) Nru 998/2003, l-Artikolu 12 ta’ dan ir-Regolament jistipula li l-kundizzjonijiet u l-kontrolli stipulati fid-Direttiva 92/65/KEE għandhom japplikaw għall-moviment ta’ iktar minn ħames annimali domestiċi meta l-annimali jiddaħħlu fl-Unjoni minn pajjiż terz li mhuwiex elenkat fit-Taqsima 2 tal-Parti B tal-Anness II ta’ dak ir-Regolament.
               
            
                  (6)
               
               
                  Biex jiġu evitati dawn il-modi ta’ aġir u tkun żgurata l-applikazzjoni uniformi tar-Regolament (KE) Nru 998/2003, ir-Regolament tal-Kummissjoni (UE) Nru 388/2010 tas-6 ta’ Mejju 2010 li jimplimenta r-Regolament (KE) Nru 998/2003 tal-Parlament Ewropew u tal-Kunsill fir-rigward tan-numru massimu ta’ annimali domestiċi ta’ ċerti speċji li jistgħu jkunu s-suġġetti ta’ moviment mhux kummerċjali (3) jistipula li l-istess regoli japplikaw għal meta iktar minn ħamest iklieb, qtates u inmsa domestiċi jinġarru minn Stat Membru għal ieħor jew minn pajjiż terz elenkat fit-Taqsima 2 tal-Parti B tal-Anness II tar-Regolament (KE) Nru 998/2003.
               
            
                  (7)
               
               
                  Iċ-ċertifikat imfassal fil-Parti 1 tal-Anness E tad-Direttiva 92/65/KEE, kif emendat mid-Deċiżjoni tal-Kummissjoni 2010/270/UE (4), iqis id-dispożizzjonijiet tar-Regolament (UE) Nru 388/2010.
               
            
                  (8)
               
               
                  L-esperjenza fl-applikazzjoni tar-Regolament (UE) Nru 388/2010 uriet li f’ċerti każijiet id-dispożizzjonijiet ta’ dak ir-Regolament jaffettwaw b’mod sproporzjonat il-moviment ta’ popolazzjoni limitata ta’ klieb, qtates u inmsa domestiċi li spiss jiġu mċaqalqa f’numri iktar minn ħamsa għal raġunijiet mhux kummerċjali biex jieħdu sehem f’avvenimenti u wirjiet sportivi.
               
            
                  (9)
               
               
                  F’dawk il-każijiet huwa addattat li jiġi introdott perjodu ta’ validità għaċ-ċertifikat tas-saħħa li huwa itwal mill-perjodu ta’ validità taċ-ċertifikati tas-saħħa maħruġa għall-ispeċi koperti miċ-ċertifikat imfassal fil-Parti 1 tal-Anness E tad-Direttiva 92/65/KEE.
               
            
                  (10)
               
               
                  Id-Deċiżjoni tal-Kummissjoni 2004/824/KE tal-1 ta’ Diċembru 2004 li tistabbilixxi certifikat mudell ta’ saħħa għaċ-ċaqliq mhux kummercjali ta’ klieb, qtates u inmsa minn pajjiżi terzi lejn il-Komunità (5) tipprovdi li ċ-ċertifikat imfassal fl-Anness tagħha huwa validu għall-movimenti fl-Unjoni għal perjodu ta’ erba’ xhur mid-data tal-ħruġ jew sad-data ta’ skadenza tat-tilqima kontra r-rabja, liema minnhom tkun l-aktar kmieni.
               
            
                  (11)
               
               
                  Fl-interess tal-konsistenza tal-leġiżlazzjoni tal-Unjoni, huwa xieraq li l-validità taċ-ċertifikati għall-klieb, qtates u insma domestiċi mfassla fil-Parti 1 tal-Anness E tad-Direttiva 92/65/KEE tkun l-istess bħal dik stabbilita għaċ-ċertifikat imfassal fl-Anness għad-Deċiżjoni 2004/824/KE.
               
            
                  (12)
               
               
                  Id-Direttiva 92/65/KEE għandha għalhekk tiġi emendata skont dan.
               
            
                  (13)
               
               
                  Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti għall-Katina Alimentari u s-Saħħa tal-Annimali,
               
            ADOTTAT DIN ID-DEĊIŻJONI:
      Artikolu 1
      Il-Parti 1 tal-Anness E għad-Deċiżjoni 92/65/KEE tinbidel bit-test fl-Anness għal din id-Deċiżjoni.
      Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, l-10 ta’ Novembru 2010.
         
            
               Għall-Kummissjoni
            
            John DALLI
            
               Membru tal-Kummissjoni
            
         
      
      
         (1)  ĠU L 268, 14.9.1992, p. 54.
      
         (2)  ĠU L 146, 13.6.2003, p. 1.
      
         (3)  ĠU L 114, 7.5.2010, p. 3.
      
         (4)  ĠU L 118, 12.5.2010, p. 56.
      
         (5)  ĠU L 358, 3.12.2004, p. 12.
      
         ANNESS
         
            “Parti 1 –   Ċertifikat tas-saħħa għall-kummerċ fl-annimali minn azjendi (ungulati, għasafar, lagomorfi, klieb, qtates u inmsa)
            92/65 EI
            
               
            Test ta 'immaġni
            
               Parti I: Detalji tal-kunsinna ppreżentata
               L-UNJONI EWROPEA
               Ċertifikat għall-kummerċ Intra Komunitarju
               I.1. Kunsinnatur
               Isem
               Indirizz
               Kodiċi Postali
               I.2. Nru ta’ referenza taċ-ċertifikat
               I.2.a. Nru ta’ referenza lokali
               I.3. Awtorità kompetenti ċentrali
               I.4. Awtorità kompetenti lokali
               I.5. Destinatarju
               Isem
               Indirizz
               Kodiċi Postali
               I.6. Nru/i ta’ ċertifikati oriġinali relatati
               Nru/i ta’ dokumenti li jakkumpanjawhom
               I.7.
               I.8. Pajjiż ta’ oriġini
               Kodiċi ISO
               I.9. Reġjun ta’ oriġini
               Kodiċi
               I.10. Pajjiż tad-destinazzjoni
               Kodiċi ISO
               I.11. Regjun tad-destinazzjoni
               Kodiċi
               I.12. Pajjiż ta’ oriġini
               Azjenda
               Isem
               Numru tal-approvazzjoni
               Indirizz
               Kodiċi postali
               I.13. Destinazzjoni:
               Azjenda
               Stabbiliment
               Korp approvat
               Ċentru tas-semen
               Tim tal-embrijuni
               Oħrajn
               Isem
               Numru tal-approvazzjoni
               Indirizz
               Kodiċi Postali
               I.14. Post tat-tagħbija
               Kodiċi Postali
               I.15. Data u ħin ta’ tluq
               I.16. Mezz ta’ trasport
               Ajruplan
               Vapur
               Vagun tal-Ferrovija
               Vettura tat-triq
               Oħrajn
               Identifikazzjoni
               I.17. Trasportatur
               Isem
               Numru tal-approvazzjoni
               Indirizz
               Kodiċi Postali
               I.18. Deskrizzjoni tal-prodott
               I.19. Kodiċi tal-prodott (Kodiċi CN)
               I.20. Kwantità
               I.21.
               I.22. Għadd ta’ pakketti
               I.23. Nru tas-Siġill/Kontenitur
               I.24.
               I.25. Prodotti ċertifikati għal:
               Tnissil
               Tismin
               Reproduzzjoni artifiċjali
               Qtil
               Annimali domestiċi
               Korp approvat
               I.26. Tranżitu minn pajjiż terz
               Pajjiż Terz
               Kodiċi ISO
               Post tal-ħruġ
               Kodiċi
               Post tad-dħul
               Nru tal-BIP
               I.27. Tranżitu minn Pajjiżi Membri
               Stat Membru
               Kodiċi ISO
               Stat Membru
               Kodiċi ISO
               Stat Membru
               Kodiċi ISO
               I.28. Esportazzjoni
               Pajjiż Terz
               Kodiċi ISO
               Post tal-ħruġ
               Kodiċi
               I.29. Stima tal-ħin tal-vjaġġ
               I.30. Route plan
               Iva
               Le
               I.31. Identifikazzjoni tal-prodotti
               Speċi
               (Isem xjentifiku)
               Sistema ta’ identifikazzjoni
               Numru ta’ identifikazzjoni
               Sess
               Età
               Kwantità
            
            
               
            Test ta 'immaġni
            
               Parti II: Ċertifikazzjoni
               L-UNJONI EWROPEA
               92/65 EI Annimali minn azjendi (ungulati, għasafar, lagomorfi, klieb, qtates u inmsa)
               II. Tagħrif dwar is-saħħa
               II.a. Numru ta’ referenza taċ-ċertifikat
               II.b.
               Jiena, is-sottoskritt veterinarju uffiċjali (1)/veterinarju responsabbli mill-istabbiliment tal-oriġini u approvat mill-awtorità kompetenti (1) niċċertifika li:
               jew (1) [II.1 fil-ħin tal-ispezzjoni l-annimali hawn fuq imsemmija kienu b’saħħithom biżżejjed biex jinġarru fuq il-vjaġġ intenzjonat, bi qbil mad-dispożizzjonijiet tar-Regolament tal-Kunsill(KE) Nru 1/2005.]
               jew (1) [II.1 fil-waqt tal-ispezzjoni il-klieb (1)/qtates (1)/inmsa (1) domestiċi kienu b’saħħithom biex jivvjaġġjaw;]
               II.2. t-kundizzjonijiet tal-Artikolu 4 tad-Direttiva tal-Kunsill 92/65/KEE (2) huma ssodisfati.
               jew (1) [II.3 l-annimal(i) li jixtarr(u) (1)//Suidae (1) għajr dak/dawk kopert/i mid-Direttiva tal-Kunsill 64/432/KEE (1) jew mid-Direttiva tal-Kunsill 91/68/KEE (1):
               (a) jappartjeni(jappartjenu) lill-ispeċi …;
               (b) fil-waqt tal-eżami, ma jurix(ma jurux) xi sinjal kliniku ta’ xi mard li għalih huwa/huma suxxettibbli;
               (c) ġej(ġejjin) minn merħla (1)/azjenda (1) li hija uffiċjalment ħielsa mit-tuberkolożi (1)/uffiċjalment ħielsa mill-bruċellożi (1) jew minn merħla/azjenda ħielsa mill-bruċellożi (1) li mhix suġġett għar-restrizzjonijiet tal-marda tal-ħnieżer jew minn azjenda fejn kien/u suġġett/i b’riżultati negattivi għat-test(ijiet) stipulati mill-Artikolu 6(2)(b) tad-Direttiva tal-Kunsill 92/65/KEE.]
               jew (1) [II.3 għasafar għajr dawk imsemmija fid-Direttiva tal-Kunsill 2009/158/KE
               (a) jissodisfa/w ir-rekwiżiti tal-Artikolu 7 tad-Direttiva tal-Kunsill 92/65/KEE; kif ukoll
               (b) fil-waqt tal-eżami ma jurix/jurux xi sinjal kliniku ta’ xi mard li għalih huwa/huma suxxettibbli.]
               jew (1) [II.3 il-lagomorfi
               (a) jissodisfaw ir-rekwiżiti tal-Artikolu 9 tad-Direttiva tal-Kunsill 92/65/KEE; kif ukoll
               (b) fil-waqt tal-eżami ma wrewx xi sinjal kliniku ta’ mard.]
               jew (1) [II.3 Il-klieb (1)/qtates (1)/insma (1) għaddew minn eżami kliniku, fi żmien 24 siegħa mill-kunsinna, minn veterinarju awtorizzat mill-awtorità kompetenti, u dan l-eżami wera li l-annimali huma b’saħħithom,
               kif ukoll jew (1) [jissodisfaw, skont l-Artikolu 10(2) tad-Direttiva tal-Kunsill 92/65/KEE, ir-rekwiżiti stipulati fl-Artikoli 5 u 16 tar-Regolament (KE) Nru 998/2003 tal-Parlament Ewropew u tal-Kunsill.]]
               jew (1) [jissodisfaw, skont l-Artikolu 10(3) tad-Direttiva tal-Kunsill 92/65/KEE, ir-rekwiżiti stipulati fl-Artikoli 6 u 16 tar-Regolament (KE) Nru 998/2003 tal-Parlament Ewropew u tal-Kunsill]]
               jew (1) [jissodisfaw, skont ir-Regolament tal-Kummissjoni (UE) Nru 388/2010, ir-rekwiżiti stabbiliti fl-Artikolu 10(2) tad-Direttiva tal-Kunsill 92/65/KEE fejn l-għadd totali ta’ annimali domestiċi li ġew imċaqalqa għal raġunijiet mhux kummerċjali jaqbeż il-ħamsa.]]
               jew (1) [jissodisfaw, skont ir-Regolament tal-Kummissjoni (UE) Nru 388/2010, ir-rekwiżiti stipulati fl-Artikolu 10(3) tad-Direttiva tal-Kunsil 92/65/KEE, fejn l-għadd totali ta’ annimali domestiċi li ġew imċaqalqa għal raġunijiet mhux kummerċjali lejn l-Irlanda, Malta, l-Isvezja jew ir-Renju Unit jaqbeż il-ħamsa.]]
               II.4 Il-garanziji addizzjonali fir-rigward tal-mard imniżżel fl-Anness B (3) tad-Direttiva tal-Kunsill 92/65/KEE huma kif ġej: (1)
               Marda
               Deċiżjoni
               Marda
               Deċiżjoni
               Marda
               Deċiżjoni
               II.5 Dan iċ-ċertifikat huwa validu sa … (4)
               Noti
               Parti I:
               Kaxxi tar-referenzi I.1 to I.4, I.8, I.20, I.25 u I.31: Meħtieġa għal ċaqliq mhux kummerċjali ta’ iktar minn ħamest iklieb, qtates u insma domestiċi.
               Kaxxa tar-referenza I.6: Nru/Nri ta’ dokumenti ta’ akkumpanjament: CITES, jekk applikabbli.
               Kaxxa tar-referenza I.19: Uża l-kodiċi HS addattata: 01.06.19, 01.06.31, 01.06.32, 01.06.39.
               Kaxxa tar-referenza I.31: Identifikazzjoni: għandha tintuża l-identifikazzjoni individwali meta hu possibbli imma f’każ ta’ annimali żgħar, jista’ jintuża l-identifikazzjoni tal-lott.
            
            
               
            Test ta 'immaġni
            
               L-UNJONI EWROPEA
               92/65 EI Annimali minn azjendi (ungulati, għasafar, lagomorfi, klieb, qtates u inmsa)
               II. Tagħrif dwar is-saħħa
               II.a. Numru ta’ referenza taċ-ċertifikat
               II.b.
               Parti II:
               (1) Aqta’ fejn hemm bżonn.
               (2) Mhux applikabbli għall-klieb, qtates u inmsa domestiċi.
               (3) Kif mitlub mill-Istat Membru li qed jibbenifika minn garanziji addizzjonali taħt il-leġiżlazzjoni tal-Unjoni.
               (4) Il-perjodu ta’ validità ta’ dan iċ-ċertifikat huwa ta’ għaxart (10) ijiem mid-data tal-ħruġ, għajr għall-klieb, qtates u inmsa domestiċi f’liema każ iċ-ċertifikat huwa validu għal erba’ xhur jew sad-data tal-iskadenza tat-tilqima kontra r-rabja kif murija fit-Taqsima IV tal-passaport, liema hi l-aktar kmieni.
               Il-kulur tat-timbru u l-firma għandu jkun differenti minn dak tad-dettalji l-oħra taċ-ċertifikat.
               Veterinarju uffiċjali jew spettur uffiċjali
               Isem (b’ittri kapitali):
               Kwalifikazzjoni u titlu:
               Unità veterinarja lokali:
               Nru tal-LVU:
               Data:
               Firma:
               Timbru:”